เจ้านครรัฐผู้คัดเลือก

ไฟล์:Matthias Krönung - Wahl durch Kurfürsten.jpg|thumb|right|330px|การประชุมเจ้าผู้คัดเลือกเพื่อเลือกมัททีอัสเป็นจักรพรรดิชาวโรมันในปี 1612
คัวร์เฟือสท์ (Kurfürst, Prince-elector) หรือ เจ้านครรัฐผู้คัดเลือก หมายถึงสมาชิกของคณะผู้คัดเลือกจักรพรรดิชาวโรมัน (จักรวรรดิโรมันอันศักดิ์สิทธิ์) เจ้าผู้คัดเลือกมีฐานันดรเป็น เฟือสท์ (Fürst) ส่วนทายาทผู้มีสิทธิโดยตรงของเจ้าผู้คัดเลือกเรียกว่า คัวร์พรินซ์ (Kurprinz) 
ตั้งแต่คริสต์ศตวรรษที่ 13 เป็นต้นมา เจ้าผู้คัดเลือกซึ่งมีอยู่ไม่กี่คนจะได้รับสิทธิพิเศษในการลงมติเลือกกษัตริย์แห่งชาวโรมัน หลังจากนั้นผู้ถูกเลือกก็จะมีฐานะเป็นกษัตริย์จนกว่าจะได้รับการสวมมหามงกุฎเป็นจักรพรรดิจากพระสันตะปาปา (ซึ่งเอาแบบอย่างจากปฐมจักรพรรดิชาร์เลอมาญ) รัชกาลสุดท้ายที่ผ่านโบราณราชประเพณีแบบนี้คือ คาร์ลที่ 5 (ถูกเลือกในปี 1519 และสวมมหามงกุฎในปี 1530) รัชกาลถัดจากนั้นอาศัยเพียงการลงมติแล้วประกาศตัวเป็น "จักรพรรดิชาวโรมันผู้ถูกเลือก" (Erwählter Römischer Kaiser) โดยไม่มีการสวมมหามงกุฎจากพระสันตะปาปา
เจ้าผู้คัดเลือกมีฐานันดรศักดิ์เป็นลำดับสองรองจากกษัตริย์หรือจักรพรรดิ และเป็นสมาชิกของมหาสภาจักรวรรดิ (Dieta Imperii) ซึ่งมหาสภาแบ่งเป็นสามคณะได้แก่ คณะเจ้าผู้คัดเลือก, คณะเจ้าราชรัฐ และคณะนคร เจ้าผู้คัดเลือกส่วนใหญ่นอกจากอยู่ในเจ้าผู้คัดเลือกแล้ว ยังอยู่ในคณะเจ้าราชรัฐ ด้วยมีอำนาจปกครองดินแดน

**การคัดเลือกจักรพรรดิ**
การคัดเลือกมีชื่อว่า เคอนิชส์วาล (Königswahl) ที่แปลว่า "การเลือกกษัตริย์" เมื่อตำแหน่งจักรพรรดิว่างลง อัครมุขนายกแห่งไมนทซ์จะส่งหมายเรียกประชุมเจ้าผู้คัดเลือกภายในหนึ่งเดือน โดยกำหนดวันประชุมภายในสามเดือนนับแต่วันออกหมายเรียก ซึ่งในช่วงที่ไม่มีจักรพรรดิ อำนาจของจักรพรรดิจะถูกใช้โดยอุปราชจักรวรรดิ (Reichsvikar) ซึ่งมีอยู่สองคนได้แก่ เจ้าผู้คัดเลือกแห่งซัคเซิน สำหรับอาณาเขตที่ใช้กฎหมายซัคเซิน (ซัคเซิน, เว็สท์ฟาเลิน, ฮันโนเฟอร์ และเยอรมนีตอนเหนือ) และเจ้าผู้คัดเลือกแห่งฟัลทซ์ สำหรับอาณาเขตที่เหลือของจักรวรรดิ (ฟรังเคิน, ชวาเบิน, ลุ่มแม่น้ำไรน์, และเยอรมนีตอนใต้) 
ในตอนแรก เจ้าผู้คัดเลือกมีเพียงเจ็ดคน ได้แก่- ฝ่ายศาสนา
** Coat of arms of the Archbishopric of Mainz อัครมุขนายกผู้คัดเลือกแห่งไมนทซ์ (Kurfürst-Erzbischof von Mainz) 
** Coat of arms of the Archbishopric of Cologne อัครมุขนายกผู้คัดเลือกแห่งโคโลญ (Kurfürst-Erzbischof von Köln) 
** Coat of arms of the Archbishopric of Trier อัครมุขนายกผู้คัดเลือกแห่งเทรียร์ (Kurfürst-Erzbischof von Trier) - ฝ่ายฆราวาส
** 15px กษัตริย์แห่งโบฮีเมีย (König von Böhmen)
** Coat of arms of the Electorate of the Palatinate ฟัลทซ์กราฟแห่งริมไรน์ (Pfalzgraf bei Rhein) 
** Coat of arms of Saxony ดยุกแห่งซัคเซิน (Herzog von Sachsen)
** Coat of arms of Brandenburg มาร์คกราฟแห่งบรันเดินบวร์ค (Markgraf von Brandenburg)
ต่อมามีการแต่งตั้งเพิ่มเติม ได้แก่:
** ในปี 1623 Coat of arms of Bavaria ดยุกแห่งบาวาเรีย (Herzog von Bayern)
** ในปี 1692 Coat of arms of Hanover ดยุกแห่งเบราน์ชไวค์–ลือเนอบวร์ค (ฮันโนเฟอร์) (Herzog von Braunschweig-Lüneburg)

**อ้างอิง**
 Bryce, J. (1887). The Holy Roman Empire, 8th ed. New York: Macmillan. - "Germany." (1911). Encyclopædia Britannica, 11th ed. London: Cambridge University Press.

**แหล่งข้อมูลอื่น**
  The Avalon Project. (2003). "The Golden Bull of the Emperor Charles IV 1356 A.D." date=2004-06-03 -  Oestreich, G. and Holzer, E. (1973). " Übersicht über die Reichsstände." In Gebhardt, Bruno. Handbuch der Deutschen Geschichte, 9th ed. (Vol. 2, pp. 769-784). Stuttgart: Ernst Ketler Verlag. date=2004-06-04 -  Velde, F. R. (2003). "Royal Styles."-  Velde, F. R. (2004). "The Holy Roman Empire."
หมวดหมู่:ราชวงศ์เยอรมัน
หมวดหมู่:ผู้คัดเลือกแห่งจักรวรรดิโรมันอันศักดิ์สิทธิ์
หมวดหมู่:บรรดาศักดิ์เยอรมัน